'Ukulwisana Kuzwekazi LeAfrica Kuphazamisa Ezokuthengiselana'
Umhlangano lo ujonge ukuthuthukisa ukuthengiselana emazweni aku COMESA ngokukhululekileyo kungela mithelo ehlawulwayo
Inhloko kahulumende uMnu Morgan Tsvangiraisekhuthaze ukulondolozwa kokuthula emazweni ezwekazi le Africa esithiukulwisana okukhona kwamanye amazwe, okugoqela lokho okuke kwaba khonaeZimbabwe phakathi kweMDC leZanu PF ngomnyaka odluleyo kuphazamisa kakhuluinhlelo zokuthengiselana. Ekhuluma emhlanganweni weCOMESA oqhutshelwa eVictoria Falls namuhla, owokuhlaziya indaba zokuthengiselana ngokukhululekileyo emazweniakumanyano lo, uTsvangirai uthe ukufuthelana lokulwisana okube khona phakathikweMDC leZanu pf ngomnyaka odluleyo kubuyisele muva inthuthuko yelizwe. Ukhuthaze inkokheli yezwekazi le Africa jikelele ukuthi ibambane kubelokuthula kuleli zwekazi ukuze kuqedwe ubuyanga njalo kuthuthukiswe inhlelozokuthengiselana. UTsvangirai ukhuthaze njalo amankampani azimele wodwa ukuthiaphathise uhulumende ukuvuselela umnotho njalo kuqedwe ubuyanga. Injongoyomhlangano lo ngeyokuqinisa ubudlelano kwezokuthengeiselana phakathi kwamazwe aku COMESAukuthi adlelana kuhle kungela mithelo ebhadalwayo. Abaphathintambo bezemali emazweni aku COMESA babikwa beke bahlala owaboumhlangano bodwa namuhla bedinga indlela zokubumba isikhwama sokuphathisauhulumende weZimbabwe. I COMESA ilamalunga alitshumi lathoba minwe mibili,agoqela iZimbabwe, Burundi, Kenya lamanye. I Zimbabwe yiyo esingumgcinisihlalowe COMESA, isikhundla ekade siphethwe yi Kenya. UMnu Welshman Ncubengumphathintambo obona ngezamankampani kanye lokuthengiselana elizweni. SixhumeuNcube ese Victoria Falls wasichasisela okunengi abajonge ukuthi kufezwe ngumhlanganolo. Kusenjalo, uSithandekile Mhlanga westudio 7 uxoxe loMnu. Rejoice Ngwenya, ingcwethi ecubungula ezombusazwe,endawonye lo Mayor we Victoria Falls uMnu. Nkosilathi Jiyane, besipha imbonoyabo ngodaba lwe COMESA. UNgwenya uqale ngokuchasisa ukuthi iCOMESA iveleiyikuyini.